Es crea una mesa Mesa Intersectorial i un Grup Promotor per impulsar la promoció de la salut a Carcaixent
24 de maig de 2018

Carcaixent

El passat dijous es van convocar el Consell de Drogodependències i el Consell d'Acció Local i Salut, per presentar-los les dos estratègies a les que s’ha adherit recentment l’Ajuntament de Carcaixent: Xarxa Salut de la Conselleria de Sanitat Universal i Salut Pública i la Estrategia de Promoción de la Salud y Prevención del Sistema Nacional de Salud.

L'objectiu de Xarxa Salut és crear una gran xarxa de municipis, alineant en el mateix sentit tots els agents encarregats de vetlar pel benestar de les persones (personal assistencial, agents municipals, professionals dels centres de salut pública, educadors, associacions, ciutadania, etc.), per a treballar de forma conjunta en la promoció de la salut.

En quant a l’Estrategia de Promoción de la Salud y Prevención en el Sistema Nacional de Salud, té com a finalitat el desenvolupament progressiu d'intervencions identificades com a bones pràctiques i basades en l'evidència científica, dirigides a promocionar la salut, prevenir les malalties, les lesions i la discapacitat, actuant de manera integral durant tot el curs de la vida sobre factors com la activitat física, l'alimentació, el tabac, l'alcohol i el benestar emocional; tenint en compte els entorns en què viu la població i amb una vocació d'universalitat de les intervencions.

A partir de la iniciativa dels dos consells va nàixer la proposta de crear una Mesa Intersectorial de Promoció de la Salut i Prevenció i un Grup Promotor per tal de contribuir a l’impuls de les accions de promoció de la salut en el municipi.

Les funcions de la mesa aniran orientades en adaptar les actuacions de les dos estratègies a la realitat del municipi, realitzant la coordinació, el seguiment i l’avaluació de la implantació a Carcaixent. D’ella formaran part, a banda de professionals de l’àmbit sanitari, tècnics de diferents sectors com esport, urbanisme, medi ambient, transport, educació, entre altres. Les funcions del Grup Promotor seran molt semblants a les de la Mesa, però des d’una vessant més activa i pràctica a peu de carrer.